Bolesť v podbrušku vpravo: možný súvis s črevami, cyklom alebo Duphastonom?
5. deň ma bolí v podbrušku (napravo), bolesť nie je vkusne a extra silná, skôr premenlivá. Na gyn. vyšetrení bolo všetko ok. Môžu to byť aj črevá? K akému lekárovi mám s tým ísť, ak by to neprestalo (koľko dní mám čakať)? Beriem Duphaston (neprav. menzes), som 22.deň cyklu, môže byť súvis? Ďakujem
Dobrý deň,
ďakujeme za Vašu otázku.
Bolesť brucha bola pozorovaná ako vedľajší účinok lieku Duphaston, preto je potrebné zvážiť súvis s liečbou. Ak sa príznaky vyskytujú počas liečby uvedeným liekom a sú výrazne obmedzujúce, o ďalšom liečebnom postupe sa poraďte s predpisujúcim gynekológom.
Bolesť v podbrušku môže mať okrem gynekologických ťažkostí aj iné príčiny. Najčastejšie sa objavujú v dôsledku ochorení tráviaceho systému, či močového ústrojenstva. Pokiaľ ťažkosti neodoznejú po vysadení Duphastonu, sú výrazne obmedzujúce, alebo nastane zhoršenie príznakov, obráťte sa na Vášho obvodného lekára, ktorý Vás v prípade potreby nasmeruje na potrebné odborné vyšetrenia.
Prajem skorú úľavu od ťažkostí.
S pozdravom
PharmDr. Veronika Kiabová